eelnõu
NARVA  LINNAVALITSUS 

KORRALDUS

Narva                                                                                                          09.03.2016.a. nr …….......
Tehase tänav teenindamiseks

vajaliku maa määramine

1. Asjaolud ja menetluse käik
Narva linna omandis on tänavaehitis „Tehase tänav“. Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.
Tehase tänav aluse- ja selle teenindamiseks vajaliku maa munitsipaliseerimise eesmärgil 07.12.2015.a on koostatud viis maa piiride ettepanekut (lisatakse korraldusele), mis on kooskõlastatud Ida-Viru maavanema poolt. Narva Linnavalitsuse 21.12.2015.a korraldustega nr 1388-k, 1389-k, 1390-k, 1391-k ja 1392-k on munitsipaalomandisse taotletavatele maadele määratud aadressid Tehase tänav L1, Tehase tänav L2, Tehase tänav L3, Tehase tänav L4 ja Tehase tänav L5 .
Narva Linnavolikogu 25.02.2016.a otsusega nr 30 määrati eelmainitud maade sihtotstarbeks transpordimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsusele lisatakse ehitise teenindamiseks vajaliku maa määramise ettepanek. Otsus koos lisadega lisatakse maa munitsipaalomandisse andmise toimikutesse ning see on aluseks katastriüksuste moodustamisel.

2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid.
2.5 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel.
3. Otsus

Määrata Narva linnas asuva Tehase tänav (ehitise kasutamise otstarve on tänav, kood 21120) teenindamiseks vajalik maa alljärgnevalt:

3.1 Tehase tänav L1 vastavalt maa piiride ettepanekule (lisa 1) ligikaudne pindala 4 900 m2;

3.2 Tehase tänav L2 vastavalt maa piiride ettepanekule (lisa 2) ligikaudne pindala 6 600 m2;
3.3 Tehase tänav L3 vastavalt maa piiride ettepanekule (lisa 3) ligikaudne pindala 16 100 m2;
3.4 Tehase tänav L4 vastavalt maa piiride ettepanekule (lisa 4) ligikaudne pindala 19 150 m2;

3.5 Tehase tänav L5 vastavalt maa piiride ettepanekule (lisa 5) ligikaudne pindala 19 250 m2.

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

